רות סגל

רות סגל (9 ביוני 1929 – 7 באוגוסט 2021) הייתה שחקנית תיאטרון וקולנוע, מחזאית וסופרת ישראלית.

==ביוגרפיה==
רות ינובסקי נולדה בקטוביץ בפולין, ובמלחמת העולם השנייה הסתתרה אצל משפחה נוצרית.

היא עלתה לישראל בשנת 1946, ולמדה בבית ספר תיכון חקלאי בעיינות. לאחר נישואיה עברה לחיפה, והצטרפה לחוג תיאטרון שנוהל על ידי הבמאי פיטר פריי.

בשנת 1956 נסעו בני הזוג לטורונטו, שם למדה משחק בבית ספר לתיאטרון ע"ש סטרנדייל בנט. הם חזרו לישראל בשנת 1962, וסגל הצטרפה לתיאטרון העירוני חיפה, שהיה בתחילת דרכו. היא הפכה לשחקנית מובילה בתיאטרון זה.<ref name=":0">[https://www.am-oved.co.il/סגל-רות סגל, רות], אתר עם עובד</ref>

בין תפקידיה הבולטים על הבמה: ליזה דוליטל ב"פיגמליון" של ברנרד שו, מאשה ב"שלוש אחיות" לאנטון צ'כוב, ראנייבסקה ב"גן הדובדבנים של צ'כוב", האומנת ב"האב" של סטרינדברג ועוד. בין השאר שיחקה גם בתיאטראות "הבימה", הקאמרי ותיאטרון בית לסין כשחקנית אורחת.

סגל שיחקה גם בשלוש הצגות יחיד: "אישה לבד" מאת סימון דה בובואר, "פנויה להצעות", מחזה שנכתב עבורה על ידי אריה יאס ו-"לאה יוצאת לרחוב" ליהונתן סגל. עם "פנויה להצעות" הופיעה גם בפסטיבלים בחוץ לארץ.<ref name=":0" />

עבור תפקידה ב"המחרשה והכוכבים" לשון או'קייסי הוענק לה פרס מרגלית ל"שחקנית מצטיינת בתיאטרון". מנימוקי השופטים: "רות סגל היא שחקנית אופי מעולה. משחקה שקול ומאופק... בתפקידיה המגוונים בתיאטרון הראתה משחק צבעוני, ומבריק הנושא חותם אישיותה".<ref>שמעון לב-ארי, [https://www30.tau.ac.il/theatre/view_pritim.asp?id=1590 מדריך מאה שנה לתיאטרון העברי]</ref> על תפקידה כגלוסקא בסרטו של חנוך לוין זכתה בתואר "שחקנית השנה בקולנוע".

סגל ביימה גם שתי הצגות ילדים: "פו הדב", עיבוד לספר של א.א. מילן ו"המפלצת החמודה", עיבוד לספר מאת עודד בורלא.<ref name=":0" />

סגל שיחקה במספר סרטי קולנוע הבולטים שבהם בשנת 1977 בו גילמה את לאה בסרט "דודה קלרה" בבימוי של אברהם הפנר, באותה השנה שיחקה בסרט "פנטסיה על נושא רומנטי" לפי תסריט של חנוך לוין. בשנת 2007 שיחקה בסרט "אסקימוסים בגליל".

ב-1995 שיחקה בטלוויזיה בתפקיד אורח באחד מפרקי הסדרה "איצ'ה".

סגל נפטרה ב-7 באוגוסט 2021 בגיל 92, הותירה אחריה שני ילדים, נעמי, והשחקן יהונתן סגל, הובאה למנוחות בבית העלמין שדה יהושע-שער תמר בחיפה<ref></ref>.

== ספרים ==
רות סגל כתבה שני ספרים:
* גויה עם נמשים (2002) על ילדותה בפולין והתחזותה לילדה נוצרייה כדי לשרוד את השואה 
* פרחים לחגית – מחזה ביכורים, שבעבורו קיבלה פרס ראשון מטעם אגף התרבות של עיריית חיפה.

==פילמוגרפיה==
* 2008: אמא של ולנטינה
* 2007: אסקימוסים בגליל
* 1998: קשר עיר
* 1987: בובה
* 1977: דודה קלרה
* 1977: פנטסיה על נושא רומנטי
* 1974: מאחורי הגדר
* 1967: אישה בחדר השני

==לקריאה נוספת==	
* שי חורב, רות סגל, בלקסיקון החיפאים אישים ודמויות בחיפה, דוכיפת הוצאה לאור, עמ' 260, 2018.

==קישורים חיצוניים==

* [http://www.am-oved.co.il/page_24083 רות סגל], בהוצאת עם עובד
* , בערוץ הטלוויזיה החינוכית, 13 באוקטובר 2014
* [https://haipo.co.il/item/295984 רות סגל ז”ל • שחקנית תיאטרון חיפה הלכה לעולמה], 8 באוגוסט 2021

==הערות שוליים==

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:עולים לאחר מלחמת העולם השנייה
קטגוריה:עולות לאחר מלחמת העולם השנייה
קטגוריה:זוכי פרס אריק איינשטיין: תיאטרון
קטגוריה:ישראליות ילידות פולין
קטגוריה:ישראלים ילידי פולין
קטגוריה:יהונתן סגל
קטגוריה:בוגרות בית הספר החקלאי עיינות
קטגוריה:בוגרי בית הספר החקלאי עיינות
קטגוריה:אישים הקבורים בבית הקברות שדה יהושע
קטגוריה:ישראליות שנולדו ב-1929
קטגוריה:ישראלים שנולדו ב-1929
קטגוריה:ישראליות שנפטרו ב-2021
קטגוריה:ישראלים שנפטרו ב-2021